Sunset Beach 35
Sunset Beach 35 is 'n gemeubileerde selfsorgwoonstel in die veilige Sunset Beach-kompleks naby die strand in Uvongo en naby verskeie winkels en geriewe.
Die woonstel het slaapplek vir 4 gaste en beskik oor 2 slaapkamers, 1 badkamer en 'n oopplankombuis en -leefarea. Elke slaapkamer het 'n dubbelbed. In die badkamer is daar 'n stort-oor-bad, toilet en 'n wasbak.
Die kombuis is goed toegerus vir selfsorg en sluit 'n stoof, oond, yskas-vrieskas, mikrogolfoond, ketel en broodrooster in. In die sitkamer is daar 'n platskerm-TV en 'n plafonwaaier. Buite is daar 'n balkon met 'n kroegtoonbank en stoeltjies.
Die Sunset Beach-kompleks bied 'n gemeenskaplike braai-area en veilige parkeerplek.
'n Bespreking by Sunset Beach 35 sluit in:
Gaste wat na Sunset Beach 35 gekyk het, het ook belangstelling getoon in die volgende lekke plekke:
Vanaf R795 per nag (plek&nbspvir 4)
Uvongo-weg 9, Uvongo, Margate, 4270, KwaZulu-Natal Belangegroep vir aftreeoorde hou AJV | George Herald
Belangegroep vir aftreeoorde hou AJV
Tuesday, 08 October 2019, 13:18
Gaste, verpleegkundiges en bestuurders van aftreeoorde wat die AJV bygewoon het. Foto's verskaf
TUINROETE NUUS - Die Caves-aftreeoord buite Oudtshoorn was die gasheer vir vanjaar se AJV vir lede van Baask (Belangegroep vir Aftreeoorde en aanverwante instansies in die Suid-Kaap). Baask is op 12 Junie 2009 by die Hartenrus-aftreeoord gestig.
Daar is tans 22 oorde en instansies van oor die hele Suid-Kaap geaffilieer by Baask. Die voorsitter, Eric Bekker, het tydens die AJV gesê twee belangrike doelstellings van Baask is om sake van gemeenskaplike belang vir aftreeoorde en aanverwante instansie in die Suid-Kaap te koördineer en om poel van kundiges in aftreeoorde en aanverwante instansies tot groter voordeel te benut. Hy het by die vergadering sy uittrede as voorsitter aangekondig.
"As ek tydens my termyn vir iemand iets kon beteken, van raad kon bedien, of 'n verskil kon gemaak het, is ek baie dankbaar daarvoor. In die proses het ek 'n magdom van kennis en ervaring opgedoen wat ek altyd sal koester."
Daniëlla de Jager van Barkley Oates Ingelyf het 'n praatjie gelewer oor prosteses en ander hulpmiddels wat die lewe van ouerwordende persone kan vergemaklik. Die veiligheid van bejaardes was ook een van die onderwerpe wat aangeraak is deur 'n praatjie van ao. Pieter Koekemoer oor metodes wat misdadigers gebruik om bejaardes uit te buit.
Aangesien die bestuur se termyn eers in 2020 verstryk is Gert Meiring tot met die volgende AJV in 2020 as waarnemende voorsitter aangewys. Die huidige bestuur van Baaskis: Gert Mering (voorsitter), dr. Gerrit Theron (ondervoorsitter), Bets Wilkinson (skakelbeampte), Janita Janse van Rensburg (sekretaris/tesourier) en addisionele lede Johan Jacobs en Juanita van Wyk.
Gaste, verpleegkundiges en bestuurders van aftreeoorde wat die AJV bygewoon het.
Read more about: caves aftreeoord oudtshoorn
Posted on: 13:18 Tue, 08 October 2019